Up-404/23
Datum: 2023-05-15T00:00:00.000+02:00
ecli: ECLI:SI:USRS:2023:Up.404.23
vrsta: posamični akt
zadeva: ustavna pritožba
objavljeno: Neobjavljeno | 15.05.2023
dokument: USE4522
akt: Ustavna pritožba zoper sklep Višjega sodišča v Ljubljani št. EPVDp 27/2023 z dne 2. 3. 2023 v zvezi s sklepom Okrajnega sodišča v Kočevju št. EPVD 73/2022 z dne 5. 1. 2023
resitev: zavrženje															druge rešitve
odlocitev: sklep
vlagatelj: Aljaž Lovšin, Ribnica
datum_vloge: 2023-04-20T22:00:00.000Z
datum_odlocitve: 2023-05-14T22:00:00.000Z

# Up-404/23-4

15. 5. 2023

## SKLEP

Senat Ustavnega sodišča je v postopku za preizkus ustavne pritožbe, ki jo je vložil Aljaž Lovšin, Ribnica, ki ga zastopa Luka Švab, odvetnik v Ljubljani, na seji 15. maja 2023

**sklenil:**

**Ustavna pritožba zoper sklep Višjega sodišča v Ljubljani št. EPVDp 27/2023 z dne 2. 3. 2023 v zvezi s sklepom Okrajnega sodišča v Kočevju št. EPVD 73/2022 z dne 5. 1. 2023 se zavrže.**

**Pritožnik sam nosi stroške postopka z ustavno pritožbo.**

---

Senat je ustavno pritožbo zavrgel, ker ni dovoljena, pogoji za izjemno obravnavo pa niso izpolnjeni (1. točka izreka).

Pritožnikove vloge, ki jo je opredelil kot pobudo za začetek postopka za oceno ustavnosti tretjega odstavka 202.e člena Zakona o prekrških (Uradni list RS, št. 29/11 – uradno prečiščeno besedilo, 21/13, 111/13 in 32/16 – ZP-1), Ustavno sodišče ni obravnavalo, ker je presojo izpodbijanih določb predlagal podrejeno. Zakon o Ustavnem sodišču (Uradni list RS, št. 64/07 – uradno prečiščeno besedilo, 109/12, 23/20 in 92/21 – v nadaljevanju ZUstS) ne omogoča, da bi pritožnik ob vložitvi ustavne pritožbe podrejeno vložil pobudo za oceno ustavnosti predpisa, zato Ustavno sodišče take podrejene pobude ne presoja.[1] Sicer pa bi Ustavno sodišče, če bi ugotovilo, da izpodbijane odločbe temeljijo na protiustavnem predpisu, oceno njegove ustavnosti opravilo po uradni dolžnosti (drugi odstavek 59. člena ZUstS).

V postopku pred Ustavnim sodiščem nosi vsak udeleženec svoje stroške, če Ustavno sodišče ne odloči drugače. Senat je odločil, kot izhaja iz 2. točke izreka.

Senat Ustavnega sodišča je sprejel ta sklep na podlagi tretje alineje prvega odstavka 55.b člena v zvezi s četrto alinejo drugega odstavka 55.a člena in prvega odstavka 34. člena v zvezi s prvim odstavkom 49. člena ZUstS ter prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik senata Dr. Dr. Klemen Jaklič (Oxford ZK, Harvard ZDA) ter člana Marko Šorli in dr. Katja Šugman Stubbs. Sklep je sprejel soglasno.

Dr. Dr. Klemen Jaklič

(Oxford ZK, Harvard ZDA)

Predsednik senata

---

[^[1]]: Glej sklepa Ustavnega sodišča št. Up-810/11 z dne 4. 10. 2012 in št. Up-457/13 z dne 17. 6. 2015.